ร้านข้าวต้ม 2 บาท เป็นร้านข้าวต้มเปิดใหม่ ด้วยสโลแกนที่เริ่ดสุดๆ คือ "กินแล้วรวย..ขอให้ถูกหวย" 555
ร้านข้าวต้มตั้งอยู่ถนนเลี่ยงเมืองสนามบินน้ำ หาไม่อยากครับเพราะป้ายหน้าร้านมองเห็นชัดเจนมาก อยู่ระหว่างครัวนกขมิ้นและ VT แหนมเนือง อยู่เยื้องกับครัวถั่วแระครับ 
บรรยากาศในร้านแนะนำว่าถ้าไปหลังจาก 6 โมงเย็น ให้นั่งด้านนอกเพราะลมเย็นๆ นั่งสบายๆครับ
มาเริ่มกันที่เมนูอาหาร ร้านนี้มีเมนูเยอะมากๆ ที่สำคัญราคาถูกที่สุด ราคากับข้าวเริ่มต้นที่ 40 บาท
โดยที่ผมสั่ง - เอ็นข้อไก่ทอด
- ผัดกระเฉดหมูกรอบ
- ไก่ห่อใบเตย
เอ็นข้อไก่ทอด กรอบ อร่อย รสชาติกำลังดี หากกินเป็นกับแกล้มเบียร์เย็นๆ รับรองว่าฟินสุดๆ
มาต่อกันที่กระเฉดหมูกรอบ รสชาติเข้มข้น จัดจ้านกำลังดี และเมนูสุดท้ายไก่ห่อใบเตย รสชาติดีมาก ไก่นุ่มและหอมกินใบเตย กินด้วยความเพลินเป็นที่สุด 5555 ราคาค่าอาหารรวมน้ำแล้วทั้งหมด 220 บาท ซึ่งเรียกได้ว่าถูกมากๆ และอร่อยมากๆ ด้วยรสชาติที่อร่อยกลมกล่อม เข้มข้น จึงทำให้ร้านนี้กลายเป็นร้านประจำของผมเลยก็ว่าได้ เรียกได้ว่าไปกินแทบทุกอาทิตย์ จนกลายเป็นลูกค้าประจำของร้านไปเรียบร้อย
ผมแนะนำเลยครับ หากท่านไหนอยากไปลิ้มลอง ต้องไม่ผิดหวังอย่างแน่นอน เจ้าของร้านน่ารัก ให้บริการที่เป็นกันเอง ^.^  